אליהו אבוחצירא

הרב אליהו אבוחצירא (נולד בה'תרצ"ב, 1932, בארפוד) הוא מאדמו"רי משפחת אבוחצירא בישראל, הנחשב ל"זקן רבני משפחת אבוחצירא". כיהן בעבר כרבה הספרדי של נצרת עילית (נוף הגליל).

קורות חיים
נולד בארפוד שנת ה'תרצ"ב לאביו רבי שמואל אבוחצירא, נכדו של רבי יעקב אבוחצירא. בצעירותו התמנה על ידי רבי מאיר אבוחצירא ללמד בתלמוד תורה המקומי. הוסמך לשוחט ובודק על ידי הבבא סאלי ובנו רבי מאיר. בתחילת שנות ה-60 עלה לישראל והתגורר ברמלה, שם היה מקורב לרבי יצחק אבוחצירא ('בבא חאקי'). בישראל הוסמך לרבנות על ידי הרבנים הראשיים לטבריה, מאיר ועקנין ורפאל קוק, על ידי בית הדין בתל אביב בראשות הרב רפאל עבו ובשנת ה'תשכ"ה הוסמך על ידי הרבנים הראשיים לישראל יצחק נסים ואיסר יהודה אונטרמן. עם מותו הפתאומי של בבא חאקי, היה אמור להתמנות לרבה של יבנה במקום הרב אברהם אבוחצירא שעבר למלא מקום אביו ברמלה, אך הוא ויתר על התפקיד לטובת קרובו הרב יוסף אבוחצירא. בכ"ב בטבת ה'תשל"ב התמנה לרבה הספרדי של העיר נצרת עילית. לצדו כיהן כרב אשכנזי הרב פנחס מילר. לאחר צאתו לגמלאות, עבר לאשדוד, שם עומד בראש קהילת "משכנות שמואל" על שם אביו. נחשב כיום ל"זקן רבני משפחת אבוחצירא".

לקריאה נוספת
 שלמה מיארה, גאוני משפחת אביחצירא, חלק ג, אלעד ה'תשע"ד, עמ' 103–115.

משפחת אבוחצירא
נוף הגליל: אישים
רבני ערים בישראל
אשדוד: רבנים
עולים בשנות ה-1960
רבנים מרוקאים ישראלים
ישראלים ילידי מרוקו
ישראלים שנולדו ב-1932